থাইল্যান্ড-কম্বোডিয়ার মধ্যে সংঘর্ষবিরতি চুক্তি স্বাক্ষরিত করলেন ট্রাম্প!

ওয়েব ডেস্ক : মালয়েশিয়ায় চলছে আসিয়ান সম্মেলন (ASEAN Summit)। সেই সম্মেলনের মাঝে থাইল্যান্ড (Thailand) এবং কম্বোডিয়ার (Combodia) মধ্যে সংঘর্ষবিরতি চুক্তি স্বাক্ষরিত করলেন মার্কিন প্রেসিডেন্ট ডোনাল্ড ট্রাম্প (Donald Trump)। তার পরে কম্বোডিয়ার প্রধানমন্ত্রী নোবেল পুরস্কারের জন্য মনোনীত করলেন ট্রাম্পকে। ফলে মনে করা হচ্ছে, ২০২৬ সালের নোবেল জয়ের জন্য আরও একধাপ এগিয়ে গেলেন তিনি।

এই চুক্তি স্বাক্ষরের সময় উপস্থিত ছিলেন মার্কিন প্রেসিডেন্ট। তার পরেই কম্বোডিয়ার প্রধানমন্ত্রী হুন বলেন, বছরের পর বছর দুই প্রতিবেশীর মধ্যে সীমান্ত নিয়ে উত্তেজনা ছিল। তবে দুই দেশের মধ্যে শান্তি প্রতিষ্ঠা করেছেন ট্রাম্প। সেই কারণেই তাঁকে নোবেলের জন্য মনোনয়োন করা হয়েছে।

আরও খবর : প্যারিসের ল্যুভর জাদুঘরে চুরির ঘটনায় গ্রেফতার ২ সন্দেহভাজন

প্রসঙ্গত, ‘এমারেলড ত্রিকোণ’ নামে এক এলাকা নিয়ে থাইল্যান্ড ও কম্বোডিয়ার মধ্যে দীর্ঘদিনের সংঘাত। এই এলাকায় কম্বোডিয়া, থাইল্যান্ড এবং লাওসের সীমানা মিলিত হয়েছে। আর এই এলাকায় রয়েছে বহু প্রাচীন মন্দির। আর তা নিয়ে বেশ সংবেদনশীল তিন দেশের মানুষ।

১৫ বছর আগে এই জায়গা নিয়ে কম্বোডিয়া (Combodia) ও থাইল্যান্ডের (Thailand) মধ্যে রক্তক্ষয়ী সংঘর্ষ হয়েছিল। তবে চলতি বছরের মে মাসে আবার সংঘর্ষ শুরু হয়েছিল। গত জুলাইয়ে জুলাই মাসে, থাইল্যান্ডের আটটি জেলায় মার্শাল ল ঘোষণা করা হয়। তবে পরে সেই যুদ্ধ থামাতে উদ্যোগী হন ট্রাম্প। সেই চুক্তি এবার স্বাক্ষর হল দুই দেশের মধ্যে।